Dave Grohl - Wikipedia

# Dave Grohl

### Na Galipedia, a wikipedia en galego.

|  | Música en progreso: Este artigo relacionado coa música é, polo de agora, só un bosquexo. Podes contribuir a que a Galipedia mellore e medre aportando os teus coñecementos, así como contribuíndo tamén noutros artigos relacionados que precisan ser ampliados.

Dave Grohl no Festival de Roskilde en 2005

Dave Eric Grohl (nado o 14 de xaneiro de 1969 en Warren, Ohio) é un músico de rock. Foi o baterista de Nirvana dende 1990 ata a disolución da banda en 1994 despois da morte de Kurt Cobain. No ano 1995 formaría Foo Fighters.

Grohl comezou a súa carreira musical nos anos 80 como batería de varias bandas da área de Washington D.C., a máis notable delas a banda de punk rock Scream.

## [editar] Biografía

### [editar] Infancia

Cando Grohl era aínda un neno, a súa familia (o pai James, a nai Virginia, e a irmá maior Lisa) mudouse de Ohio a Alexandria, Virxinia, un suburbio de Washington D.C.. Tres anos despois os seus pais divorciáronse, e Grohl medrou coa súa nai.

Aos doce anos Grohl comezou a tocar a guitarra. Comezou con clases, pero cansouse delas e pasou a tocar en bandas con amigos. Un ano despois, un verán que pasou na casa duns curmáns, Grohl comezou a interesarse polo punk rock. O seu curmán Tracy levouno a varios concertos durante ese verán, e Dave voltou a Alexandria reconvertido.

Durante os seguintes anos, Grohl tocou en varias bandas locais, entre elas unha chamada Freak Baby. Ao mesmo tempo estivo aprendendo a tocar a batería. Cando Freak Baby cambiou de formación decidíu ocupar o posto de batería e a banda pasou a chamarse Mission Impossible. Posteriormente uníuse a unha banda de hardcore/post-punk de nome Dain Bramage. Durante os seus anos de aprendizaxo como batería, Grohl citou a John Bonham como a súa maior influencia, e fíxose unha tatuaxe do logo dos tres círculos de Bonham na súa boneca.

### [editar] Scream

Aos dazaseis anos Grohl uníuse á banda Scream, despois da marcha do seu batería Kent Stax. Pouco despois deixou os seus estudios para adicarse a tempo completo á batería. Durante os seguintes catro anos, Grohl fixo longas xiras coa banda, gravando moitos discos en directo e un en estudio, Fumble.

Mentres tocaba en Scream, Grohl convertíuse nun fan de The Melvins e trabou amizade coa banda. Durante unha parada da xira de 1990 na costa leste, Buzz Osborne (membro de The Melvins), foi con dous dos seus amigos, Kurt Cobain e Krist Novoselic , a ver a Scream.

### [editar] Nirvana

Poucos meses despois, Scream separouse despois da saída do seu baixista, e Grohl recibíu unha chamada de Buzz Osborne. Sabendo que a Cobain e a Novoselic lles gustaba o xeito de tocar de Dave, Osborne deulle a Novoselic o seu teléfono. Novoselic invitou a Grohl a Seattle, onde Grohl asistíu a un concerto de Nirvana no Motor Sports Garage, o único concerto da banda con Dan Peters na batería. Posteriormente Grohl fixo unha audición e pouco despois uníuse a eles.

Cando Grohl uníuse a Nirvana, a banda tiña xa gravadas numerosas demos para o que sería a continuación do álbum de debut. Inicialmente, os plans eran editar o álbum pola Sub Pop, pero a banda recibíu grandes ofertas de selos importantes interesados nas demos. Grohl pasou os seus primeiros meses con Nirvana, percorrendo varias discográficas ata ao final asinar coa DGC Records. Na primavera de 1991, a banda entrou no estudio para gravar o álbum.

Nevermind superou todas as expectativas e converteuse nun éxito masivo, catapultando á banda ao escenerio mundial.

Nirvana
Membros
Kurt Cobain - Krist Novoselic - Dave Grohl
Aaron Burckhard - Dave Foster - Chad Channing - Dale Crover - Dan Peters - Jason Everman - Pat Smear
Discografía
Discos: Bleach - Nevermind - In Utero - MTV Unplugged in New York - From the Muddy Banks of the Wishkah
Recopilatorios e EPs: Blew - Hormoaning - Nevermind: It's An Interview - Incesticide - Nirvana - Sliver: The Best of the Box

Traído desde "http://gl.wikipedia.org../../../d/a/v/Dave_Grohl_d662.html"

Categorías: Música en progreso | Personalidades da música | Guitarristas | Bateristas

##### Views

- Artigo
- Discusión
- Revisión actual

##### Procura

##### Outras linguas

- Български
- Česky
- Dansk
- Deutsch
- English
- Español
- Eesti
- Suomi
- Français
- Gaeilge
- עברית
- Hrvatski
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Svenska